Τομόε Γκοζέν

Η **Τομόε Γκοζέν**  (, ιαπωνική προφορά: [tomo.e],  ) ήταν μία όνα-μούσα (:γυναίκα πολεμίστρια), που εμφανίστηκε στην ιαπωνική λογοτεχνία του 14ου αιώνα.  Σύμφωνα με την παράδοση, υπηρέτησε τον Μιναμότο νο Γιοσινάκα κατά τη διάρκεια του πολέμου Γκένπέϊ και ήταν μέρος της σύγκρουσης που οδήγησε στο πρώτο σογκουνάτο.   Η οικογένειά της είχε ισχυρές σχέσεις με τον Γιοσινάκα.

Αν και ποτέ δεν αποδείχτηκε ότι ήταν ιστορική προσωπικότητα, η ιστορία της επηρέασε πολλές γενιές σαμουράι. Η Τομόε αναφέρεται συχνά σε βιβλία, μουσική, ποιήματα, ταινίες, ιστορικά μυθιστορήματα και τον πολιτισμό γενικότερα. 

## Ιστορία
Ο πατέρας της, Νακαχάρα Κανέτο, ήταν ισχυρός υποστηρικτής και θετός πατέρας του Γιοσινάκα, έχοντάς τον μεγαλώσει από τα δύο του χρόνια. Η μητέρα της ήταν η τροφός του Γιοσινάκα. Δύο από τα μεγαλύτερα αδέρφια της υπηρέτησαν επίσης τον Γιοσινάκα ως στρατηγοί. Είναι περισσότερο γνωστή για τη συμμετοχή της στη μάχη του Αβάζου το 1184.

Σύμφωνα με την επική αφήγηση, που γράφτηκε στις αρχές του 14ου αιώνα,«Η Τομόε ήταν ιδιαίτερα όμορφη, με λευκό δέρμα, μακριά μαλλιά και γοητευτικά χαρακτηριστικά. Ήταν επίσης μια αξιοσημείωτα δυνατή τοξότης, και ως ξιφομάχος ήταν μια πολεμίστρια αξίας χιλίων ανδρών, έτοιμη να αντιμετωπίσει έναν δαίμονα ή έναν θεό, είτε πάνω σε άλογο είτε με τα πόδια. Χειρίστηκε άγρια άλογα με εξαιρετική δεξιοτεχνία. Οδήγησε αλώβητη σε επικίνδυνες καταβάσεις. Κάθε φορά που μια μάχη ήταν επικείμενη, ο Γιοσινάκα την έστελνε ως τον πρώτο του καπετάνιο, εξοπλισμένο με ισχυρή πανοπλία, ένα μεγάλο ξίφος και ένα ισχυρό τόξο. Και έκανε περισσότερες πράξεις γενναιότητας από οποιονδήποτε από τους άλλους πολεμιστές του.»Η Ιστορία του Χέικε (平家物語, Χέικε Μονογκατάρι)

Το 1182 διέταξε 300 σαμουράι σε έναν αγώνα ενάντια σε 2.000 πολεμιστές της αντίπαλης φυλής Τάιρα . Αφού νίκησε τους Τάιρα και τους οδήγησε στις δυτικές επαρχίες, ο Γιοσινάκα κατέλαβε το Κιότο και επιθυμούσε να είναι ο αρχηγός της φυλής Μιναμότο. Ο ξάδερφός του Γιοριτόμο παρακινήθηκε να συντρίψει τον Γιοσινάκα και έστειλε τους αδελφούς του Γισιτσούνε και Νοριγιόρι να τον σκοτώσουν. Ο Γιοσινάκα πολέμησε τις δυνάμεις του Γιοριτόμο στη μάχη του Αβάζου στις 21 Φεβρουαρίου 1184, όπου η Τομόε Γκοζέν φέρεται να πήρε τουλάχιστον ένα κεφάλι του εχθρού. Αν και τα στρατεύματα του Γιοσινάκα πολέμησαν γενναία, ήταν λιγότερα αριθμητικά και κατατροπώθηκαν. Όταν ο Γιοσινάκα ηττήθηκε εκεί, με λίγους μόνο στρατιώτες του να στέκονται, είπε στην Τομόε Γκοζέν να φύγει, επειδή ήθελε να πεθάνει με τον θετό αδερφό του Ιμάι νο Σίρο Κανεχίρα και είπε ότι θα ντρεπόταν, αν πέθαινε με μια γυναίκα. 
δεξιά|μικρογραφία|290x290εσ| Η  Τομόε Γκοζέν με τους Ουτσίντα Ιεγιόσι και Χατακεγιάμα νο Σιγκετάντα.  Τυπωμένη ξυλογραφία από τον Γιόσου Τσικανόμπου, 1899
Υπάρχουν ποικίλες αφηγήσεις για το τι ακολούθησε. Στη μάχη του Αβάζου  το 1184,  είναι γνωστή για τον αποκεφαλισμό του Χόντα νο Μορισίγκε του Μουσάσι.  Είναι επίσης γνωστή για το ότι σκότωσε τον Ουτσίντα Ιεγιόσι και για το ότι απέφυγε τη σύλληψη από τον Χατακεγιάμα Σιγκετάντα.  Αφού η Τομόε Γκοζέν αποκεφάλισε τον αρχηγό της φυλής Μουσάσι  παρουσίασε το κεφάλι του στον αφέντη της Γιοσινάκα. 

## Εικόνες

Αρχείο:Tomoe Gozen.jpg|Τομόε Γκοζέν — η εντύπωση του καλλιτέχνη από τον Κικούτσι Γιοσάι (1781–1878)
Αρχείο:Battle of Awazugahara.jpg|Tomoe Gozen στη μάχη του Αβάζου —του Ουταγκάβα Γιοσικάζου
Αρχείο:Yōshū Chikanobu Tomoe Gozen.jpg|Η Τομόε Γκοζέν νικά τους Ουτσίντα Ιεγιόσι και Χατακεγιάμα Σιγκετάντα — εκτυπωμένη ξυλογραφία, 1899
Αρχείο:Chikanobu - Gempei seisuki - Walters 95360.jpg|Τομόε Γκοζέν στον ποταμό Γιόντο —του Τογιοχάρα Τσικανόμπου (1838–1912)
Αρχείο:Tomoe Gozen, Wife of Kiso Yoshinaka, Defeating Uchida Saburo LACMA M.84.31.209.jpg|Η Τομόε Γκοζέν νικά τον Ουτσίντα Σαμπούρο—του Τσουκιόκα Γιοσιτόσι (1839–1892)
Αρχείο:TomoeGozenM1942.jpg|Μνημείο της Τομόε Γκοζέν στο Γκιτσού-τζι, Ότσου, στην επαρχία Σίγκα
Αρχείο:巴御前.jpg|Τομόε Γκοζέν του Κατσουκάβα Σουντέι
Αρχείο:Print (BM 2008,3037.21226).jpg|Τομόε Γκοζέν του Ουταγκάβα Κουνιγιόσι (歌川国芳)
Αρχείο:Tomoe-gozen 巴御前 (BM 2008,3037.08007).jpg|Τομόε Γκοζέν του Ουταγκάβα Κουνιγιόσι
Αρχείο:英勇一百伝 巴御前.jpg|Τομόε Γκοζέν του Ουταγκάβα Κουνιγιόσι


## Παραπομπές


## Βιβλιογραφία
* Faure, Bernard (2003). *The Power of Denial: Buddhism, Purity, and Gender*. Princeton: Princeton University Press. ; ; .
* Joly, Henri L. (1967). *Legend in Japanese Art: A Description of Historical Episodes, Legendary Characters, Folk-lore Myths, Religious Symbolism, Illustrated in the Arts of Old Japan*. Rutland, Vermont: Tuttle. ; .
* Kitagawa, Hiroshi and Bruce T. Tsuchida, ed. (1975). *The Tale of the Heike*. Tokyo: University of Tokyo Press. ; .
* McCullough, Helen Craig (1988). *The Tale of the Heike*. Palo Alto, California: Stanford University Press. ; .
* Nussbaum, Louis Frédéric and Käthe Roth (2005). *Japan Encyclopedia*. Cambridge: Harvard University Press. ; .

Κατηγορία:Σαμουράι